QORTI CIVILI PRIM'AWLA ONOR IMHALLEF ANNA FELICE Illum 31 ta' Ottubru, 2018 Il-Qorti: Rat ir-rikors ta' BtoBet Limited li permezz tieghu, ghar- ragunijiet fih imfissra, ntalbet din il-Qorti zzomm lil Viking PC Health Limited milli b'xi mod tassenja lil terzi il-Main Gate sponsorship relattiv ghall-attività "Sigma18". Rat id-dokumenti annessi. Rat ir-risposta tas-socjetà intimata Viking PC Health Limited fejn, ghar-ragunijiet moghtija, Viking PC Health Limited sostniet li t-talba ghandha tigi michuda. Rat id-dokumenti annessi. Ikkunsidrat illi l-Art. 873 tal-Kap. 12 tal-Ligijiet ta' Malta jipprovdi testwalment kif gej: "(1) L-iskop tal-mandat ta' inibizzjoni hu dak li jżomm persuna milli tagħmel kwalunkwe ħaġa li tkun li tista' tkun ta' preġudizzju għall-persuna li qed titlob il-mandat. (2) Il-qorti m'ghandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l- jeddijiet tar-rikorrent, u li dak ir-rikorrent prima facie jidher li għandu dawk il-jeddijiet." Il-gurisprudenza ta' dawn il-Qrati fil-kuntest hija ben stabbilita fis-sens illi: "Tqis li bil-liġi, jeħtieġ li r-rikorrent juri żewġ ħwejjeġ biex ikun jistħoqqlu jikseb il-ħruġ ta' Mandat bħal dak. L-ewwel ħaġa li jrid juri hi l-Mandat huwa meħtieġ biex jitħarsu l- jeddijiet pretiżi mir-rikorrent. It-tieni ħaġa hi li rrikorrent ikun jidher li għandu, mad-daqqa t'għajn (prima facie) dawk iljeddijiet. Il-ħtieġa li jintwera li l-parti li titlob il-ħruġ ta' Mandat bħal dan ikollha prima facie l-jeddijiet pretiżi hija ħtieġa oġġettiva u mhux soġġettiva li tiddependi mid- diskrezzjoni tal-ġudikant1. Tali jedd jew jidher mad-daqqa t'għajn jew, għall-finijiet ta' dan il-Mandat, ma jeżistix." – (Bianchini et vs Hooton et – 23 ta' Lulju 2018) Huwa enfasizzat inoltre illi kull ezami li taghmel din il-Qorti fil- kuntest ta' mandat ta' inibizzjoni jasal sal-livell ta' dak li jidher mad-daqqa t'ghajn. L-ezami profond jibqa' essenzjalment rizervat ghal dik il-Qorti li tigi adita bil-kawza fil-mertu. Fil-kaz in ezami, jirrizulta mad-daqqa t'ghajn illi bi ftehim bejn il-partijiet rigwardanti "Main Gate Sponsorship" ghall-attività "Sigma17", ir-rikorrenti nghataw "right of first refusal" ghal Main Gate Sponsorship fl-attività tal-2018. Il-ftehim li stabilixxa dan il-jedd ma pprovda ghal ebda dettal jew kundizzjoni kif kellu jigi ezercitat. Jirrizulta illi meta baqghu ma semghu xejn minghand BtoBet Limited, is-socjetà intimata baghtet e-mail lir-rikorrenti fejn infurmatha li jekk ma jkollhiex twegiba sal-ahhar ta' dik il-gimgha, ser tqis li BtoBet Limited mhijiex interessata tizufruwixxi mir-"right of first refusal". BtoBet Limited wiegbet tard ghal din l-e-mail u fil-frattemp l- initmata kienet lahqet ikkontrattat ma' haddiehor. Kopja tal- kuntratt relattiv giet esibita fl-atti ta' dan il-mandat. F'dawn ic-cirkostanzi din il-Qorti tqis li dak li r-rikorrenti trid izzomm lill-intimata milli taghmel fil-fatt digà sar. Ghalkemm l- attività innifisha ghadha ma saritx, il-ftehim ma' terz ilu li sar mit-13 ta' Marzu 2018. Kif ritenut minn dawn il-Qrati: "la darba jigi ppruvat li dik il-haga li qed tigi ttentata li tigi inibita milli ssir, fil-fatt tkun digà saret din il-procedura ma tkunx tista' tirnexxi ghax l-iskop taghha jkun gie verifikat." – (Brady k/a Zammit et vs Mangion Quintano Greenaway et – 23 ta' Lulju 2001). Il-Qorti tirreferi wkoll ghad-decizjonijiet Barbara vs Barbara (13 ta' Mejju 2014) u Health Services Group Limited vs Director General of Contracts (14 ta' April 2008). Fid-dawl tal-fuq citat insenjament, din il-Qorti tqis li t-talba ta' BtoBet Limited ma tistax tintlaqa'. Ghaldaqstant il-Qorti taqta' u tiddeciedi billi tirrevoka contrario imperio d-digriet taghha tal-15 ta' Ottubru 2018 u tichad it- talba ta' BtoBet Limited. L-ispejjez jithallsu minn BtoBet Limited.